బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
పెట్రో దిగుమ‌తుల భారం పెర‌గ‌నుందా?
పెరుగుతున్న ముడి చమురు ధరల వల్ల దిగుమతి బిల్లు 50 బిలియన్ల డాలర్ల వరకు పెరగవచ్చని, అది తిరిగి కరెంట్ అకౌంట్ లోటు (సి.ఎ.డి)పై ప్రభావం చూపవచ్చని కేంద్ర ప్రభుత్వం భావిస్తోంది.
Samayam Telugu | Updated:
May 20, 2018, 03:05PM IST
పెట్రో దిగుమ‌తుల భారం పెర‌గ‌నుందా?
మండిస్తున్న ఇంధన ధరల నుంచి వినియోగదార్లకు ఊరట కల్పించేందుకు కేంద్రం ఏమంత తొందరపడుతున్నట్లు లేదు. కానీ, పెరుగుతున్న ముడి చమురు ధరల వల్ల దిగుమతి బిల్లు 50 బిలియన్ల డాలర్ల వరకు పెరగవచ్చని, అది తిరిగి కరెంట్ అకౌంట్ లోటు (సి.ఎ.డి)పై ప్రభావం చూపవచ్చని భావిస్తోంది. మీడియాతో మాట్లాడిన ఆర్థిక వ్యవహారాల కార్యదర్శి సుభాష్ చంద్ర గార్గ్, సుంకంలో కోతలపై స్పష్టమైన జవాబిచ్చేందుకు తిరస్కరించారు. ఇంధన ధరపై పదేపదే అడిగిన ప్రశ్నలకు ‘‘(పెట్రోల్, డీజిల్) ధరల కదలికలను గమనిస్తూ ఉండండి’’ అన్నది ఒక్కటే ఆయన ఇచ్చిన జవాబు. కేంద్రం పరిస్థితిని గమనిస్తోందని, తగు చర్యలు తీసుకుంటుందని కూడా ఆయన అన్నారు. బ్రెంట్ క్రూడ్ పీపా ధర 80 డాలర్లకు పైగా పలుకుతోంది. 19 రోజుల స్తంభనను మే 14న తొలగించిన తర్వాత, దేశంలో పెట్రోల్ ధరలు లీటరుకు 98 పైసలు, డీజిల్ ధరలు లీటరుకు రూ. 1.15 చొప్పున పెరిగాయి. పెరుగుతున్న ఇంధన ధరలు కేంద్ర ఖజానాకు లాభం చేకూర్చవచ్చనే వాదనకు గర్గ్ అంగీకరించ లేదు. ముడి చమురుపై కస్టమ్ సుంకానికి యాడ్ వెలోరమ్ రేటు (సుంకాన్ని విధించేందుకు తీసుకునే విలువలో శాతం) ఉన్నప్పటికీ, పెట్రోల్, డీజిల్‌పై నిర్దిష్ట రేటుపైనే ఎక్సైజ్ సుంకాన్ని విధిస్తారని ఆయన చెప్పారు.
క్రూడాయిల్ ధ‌ర‌లు పైపైకి
ప్రస్తుతం లీటరు పెట్రోల్‌పై రూ. 19.48 చొప్పున, లీటరు డీజిల్‌పై రూ. 15.33 చొప్పున ఎక్సైజ్ సుంకం విధిస్తున్నారు. కనుక, పెరుగుతున్న ముడి చమురు ధర వల్ల కస్టమ్స్ సుంకం ద్వారా కోశాగారానికి ఎంతో కొంత నగదు చేరవచ్చేమోకానీ, ఎక్సైజ్ సుంకం ద్వారా కాదన్నది ఆయన తర్కం. రాష్ట్రాలు వ్యాట్‌ని, యాడ్ వెలోరమ్‌ని విధిస్తున్నాయి. రేట్లు పెట్రోల్‌పై 6 నుంచి 40 శాతం మధ్య, డీజిల్‌పై 6 నుంచి 28.5 శాతం మధ్య ఉంటున్నాయి. అయితే, ఇప్పుడున్న పరిస్థితులను బట్టి ఏర్పడగల దృశ్యాల కింద దిగుమతి బిల్లు 25 బిలియన్ డాలర్ల నుంచి 50 బిలియన్ డాలర్ల వరకు పెరగవచ్చని గార్గ్ అంగీకరించారు. ఇండియా చమురు దిగుమతులపై గత ఏడాది 70 బిలియన్ డాలర్లకు పైగా వెచ్చించింది. ఖరీదైన క్రూడ్ వల్ల క రెంట్ ఖాతా లోటు పెరుగుతుందని ఆయన అన్నారు. అయితే, ద్రవ్యోల్బణం అదుపులోనే ఉందని, ద్రవ్య లోటు పరిస్థితి కూడా అందోళనకరంగా ఏమీ లేదని ఆయన చెప్పారు. కరెన్సీ సౌలభ్యం తిరిగి సాధారణ స్థితికి చేరుకుందని గర్గ్ అన్నారు. ‘‘మనం ఇప్పుడు కరెన్సీల మరిన్ని డిపాజిట్లను చూస్తున్నాం’’ అని ఆయన అన్నారు.
మునుపటి విత్‌డ్రాల్ ధోరణి కి భిన్నంగా, దేశవ్యాప్తంగా కరెన్సీల డి పాజిట్లు రూ. 4000 కోట్లకు పైగా ఖ‌జానాకు చేరాయని ఆయన తెలిపారు. కొద్ది వారాల క్రితం కరెన్సీ కొరతకు గల కారణాలలో కర్ణాటక ఎన్నికలు కూడా ఒక అంశమనే సంగతిని ఆయన తోసిపుచ్చలేదు. పెరుగుతున్న బాండ్ ప్రతిఫ లంపై ఆయన అనవసరంగా కలత చెందుతున్నట్లు కనిపించలేదు. అది శుక్రవారం నాలుగేళ్ళ కాలంలో అధిక స్థాయి లో 7.9 శాతానికి తాకింది. బాండ్, ఈ క్విటీ మార్కెట్ల నుంచి నిధులు తరలిపోతున్నప్పటికీ, అది ప్రమాదకరమైన స్థా యిలో ఏమీ లేవని ఆయన అన్నారు. ‘‘2013 నాటి పరిస్థితి ముంచుకొచ్చే అవకాశాలు ఇప్పుడు లేవు, అవి దారిదాపుల్లో కూడా లేవు’’ అని ఆయన అన్నారు. ఒకటిన్నర నెలల్లో 4-5 బిలియన్ డాలర్లు తరలిపోవడం అపరిమితం ఏమీ కాదు’’ అని ఆయన అన్నారు. ప్రభుత్వం రుణ స్వీకరణ కార్యక్రమాన్ని కొనసాగిస్తుందని, బాండ్ ప్రతిఫలంలో ప్రస్తుత పెరుగుదలకు స్పందించాల్సిన అవసరం కనిపించడం లేదని ఆయన అన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.